( 338 ) 

 et aront d'oresnavanl la première congnoissance de leiu's bour-- 

 gois, femmes et enffans de bourgois, as quelz en voedra à mectre 

 aucun meffait dont noz officiers voiront dire la congnoissance 

 et punition appertenir à notre seigneurie ou souveraineté , 

 est à entendre se fait y a advenu ou non, et s'il treuvent que 

 fait il a plus avant , ne s'en devront meller nos dis eschevins 

 pour en connoistre. Mais en arons et demourera à nous et à 

 noz successeurs contes et contesses de Flandres ou à noz offi- 

 ciers, en noti'enom, la congnoissance et punition. Ettelz meffai- 

 teurs poront estre pris et tenus prisonniers par noz officiers, 

 devant la première congnoissance que noz dis escbevins en 

 devront avoir, comme dit est ci après. Item que tous prisonniers 

 qui seront pris ou arrestez , dores en avant en nostre dicte ville , 

 pour quelconque fait ou occasion que ce soit, criminel ou civil, 

 devront estre menés pardevant noz diz escbevins et par ensei- 

 gnement de nos dis escbevins , mis et tenus en prison ; et que 

 en cas criminel ou aultre délict aiant regard à detencion de 

 corps, iceulx prisonniers seront et devront estre amenés par- 

 devant noz dis eschevins, au prochain joui- de halle enssui- 

 vant ladite prise, pour procéder contre eulx par la manière 

 accoustumée, soit à condempnation on absolution, selonc ce que 

 les cas désirent et que noz officiers ne pourront ne devront 

 iceulx prisonniers délivrer de prison , sans le sceu de noz dis 

 eschevins. Item que touteffois que une personne sera prise ou 

 arrestéepar noz officiers dedens notre dicte ville , pour cas civil, 

 pour debte ou aucune fourfaiture d'amende civile, que noz diz 

 officiers ne poront, ne devront ycelles personnes ainsy arrestées 

 mener, ne mectre en prison , ou cas qu'il offeront et pourront 

 faire présentement caution suffisante par le dit de nos diz es- 

 chevins pour attendre loy sur le poursieulte, clain demandé ou 

 aultre fourfaicture que noz officiers ou aultres personnes voi- 

 ront faire contre eux, exceptés de nos amendes jugiés par nos 

 dis eschevins, dont ils n'auront fait satisfaction. Item, que 



